| AZ EMBERI ÉRTELEM HATÁRÁN TÚL |  | Magdalena HODONYI - Ickler |

|  |  | Túl a földi szférákon, a Naprendszer bolygóinak pályáján keringő több ezer röpgömb közül az egyik egy olyan kutatólaboratórium volt, amelyben váltakozva több tudós munkálkodott. Jelenleg a vezető Professzoron kívül hat férfi: Aszia, Mel, Kuck, Jan, Szét, Tim, és hat nő Persephone, Marjoli, Mérimé, Malpomé, Andromé, Cenei tartózkodott benne. Feladatként az Űrben lévő még ismeretlen hullámok, sugarak közül keresték azt, amelyik láthatatlanná teszi a tárgyakat. Ez azonban sehogyan sem akart sikerülni. Már majdnem feladták, hogy ilyen nem is létezik, amikor a Professzor teljesen véletlenül rátalált. Az első bemutatáskor senki nem akarta elhinni. Azt gondolták, lám „az öreg Prof” megint bűvészkedik és újabb trükköt eszelt ki, mert kíváncsi arra, hogyan reagálunk rá. De amikor a kísérletet Jan és Marjoli is elvégezte már mindnyájan tudták, hogy amire a Professzor rátalált, az addig elképzelhetetlen volt. A további kísérletezgetések közben már arra vigyáztak, nehogy elvesszen, mert ha visszahullik az ismeretlenségbe talán soha nem találhatják meg. Ami be is következett. Egyszer csak eltűnt a sugár. De még bosszankodásra sem maradt idejük, amikor hirtelen egy teljesen másmilyen fénycsóva vált láthatóvá. Először mindnyájan fellélegeztek, de azután ami a szemük előtt lejátszódott, az túl nyúlt még a legvérmesebb emberi elképzelésen is, mivel ilyen történést eddig senki még a legmerészebb álmaiban sem tudott volna elképzelni. Még ők sem, akik pedig kipróbált tudósok voltak kutatásaik berkeiben. Minden tárgyat, amit elért és végigsimított az a csóva, könyörtelenül megsemmisítette. Teljesen mindegy volt milyen tárgyat érint. Sőt még a röpgömb falán is keresztülsugárzott és az egyik gömböt, amelyik csak műszerekkel volt felszerelve és a közelben keringett, azt is megsemmisítette. Azonnal kisebbre vették. Mégis, ahogyan körbeállták Jant véletlenül elérte. A szemük előtt halt meg. Rémületükben alig tudták kikapcsolni a készüléket. Ezután remegve vették tudomásul, hogy egy olyan ismeretlen pusztító csóva vált valósággá, amire eddig még nem volt példa. |
62 | 63

«első ‹előző 62-63 64-65 66-67 68-69 következő› utolsó» | 1- ... 10- ... 20- ... 30- ... 40- ... 50- ... 60- ... 70- ... 80- ... 90- ... 100- ... 110-